ai4bharat/Pralekha huggingface dataset:
প্রধানমন্ত্রীরদপ্তর
রাষ্ট্রীয় বাল পুরস্কার-প্রাপকদের সঙ্গে প্রধানমন্ত্রীর মতবিনিময়
নয়াদিল্লি, ২৪ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ নতুন দিল্লিতে রাষ্ট্রীয় বাল পুরস্কার-প্রাপকদের সঙ্গে মতবিনিময় করেন। রাষ্ট্রপতি ২২শে জানুয়ারি এই পুরস্কার প্রদান করেন। সাধারণতন্ত্র দিবসের কুচকাওয়াজে এইসব পুরস্কার-প্রাপকরা অংশগ্রহণ করবে।
ভারতের বিভিন্ন রাজ্য থেকে ৪৯ জন পুরস্কার-প্রাপকদের মধ্যে জম্মু ও কাশ্মীর, মণিপুর এবং অরুণাচল প্রদেশ থেকে একজন রয়েছেন। শিল্প ও সংস্কৃতি, উদ্ভাবন, শিক্ষা, সামাজিক ক্ষেত্র, খেলাধূলা এবং সাহসিকতা – এইসব ক্ষেত্র থেকে শিশুদের বাছাই করা হয়েছে। দেশ গঠনের কাজে অন্যতম অংশীদার হিসাবে সরকার শিশুদের ভূমিকাকে স্বীকৃতি দেয়। এই লক্ষ্যে শিল্প ও সংস্কৃতি, উদ্ভাবন, শিক্ষা, সামাজিক ক্ষেত্র, খেলাধূলা এবং সাহসিকতায় নজরকাড়া সাফল্যকে স্বীকৃতি দিতে সরকার প্রতি বছর এই পুরস্কারগুলি দিয়ে থাকে।
বিভিন্ন ক্ষেত্রে এইসব শিশুদের নজরকাড়া সাফল্যের প্রশংসা করে প্রধানমন্ত্রী বলেন, কম বয়সে তারা যে কাজগুলো করেছে, তা অনবদ্য। তিনি বলেন, “সমাজ ও দেশের প্রতি তোমরা যেভাবে তোমাদের কর্তব্য পালন করেছো, তা জেনে আমি গর্বিত। আমি যখন আমাদের তরুণ বন্ধুদের সাহসিকতা ও সাফল্যের ঘটনাগুলি জানতে পারি, এগুলি আমাকে আরও কঠোর পরিশ্রম করার শক্তি যোগায়।
রূঢ় বাস্তবের সঙ্গে দৃঢ় যোগাযোগ রেখে প্রধানমন্ত্রী এইসব ছেলেমেয়েদের কঠোর পরিশ্রম করার পরামর্শ দেন। “আরও সাফল্যের সূত্রপাত হোক এই স্বীকৃতি এবং তোমাদের বুঝতে হবে এর মাধ্যমেই প্রয়াস শেষ হবে না। তোমার এই পুরস্কার-প্রাপ্তি তোমাদের বন্ধু-বান্ধব সহ অন্যদের অনুপ্রেরণা যোগাবে”।
CG/CB/SB
(Visitor Counter : 56
রেলমন্ত্রক
পাঁচ বছরের কম বয়সী শিশুদের ট্রেন ভ্রমণের ক্ষেত্রে কোনো নতুন নিয়ম চালু করা হয়নি
শিশুর জন্য পৃথক সিট বা বার্থ দাবি করার বিষয়টি সম্পূর্ণ ঐচ্ছিক; সেক্ষেত্রে বয়স্ক যাত্রীর ক্ষেত্রে প্রযোজ্য পূর্ণ ভাড়া দিয়েই তা সংরক্ষণ করতে হবে
নয়াদিল্লি, ১৭ আগস্ট ২০২২
ট্রেন ভ্রমণের সময় শিশুদের টিকিট বুকিং-এর ক্ষেত্রে ভারতীয় রেল কর্তৃপক্ষ কিছু এক পরিবর্তন এনেছে বলে সম্প্রতি সংবাদমাধ্যমে কিছু খবর বেরিয়েছে। সংবাদমাধ্যমের প্রতিবদন অনুযায়ী এখন থেকে ১-৪ বছর বয়সী শিশুদেরও ট্রেনে ভ্রমণের ক্ষেত্রে টিকিট লাগবে।
প্রকাশিত সংবাদের সত্যতা অস্বীকার করেছে রেল কর্তৃপক্ষ। ভারতীয় রেলের পক্ষ থেকে জানানো হয়েছে যে শিশুদের ট্রেন ভ্রমণের ক্ষেত্রে কোনরকম পরিবর্তন আনা হয়নি, বরং যাত্রীদের দাবি মেনে নিয়ে জানানো হয়েছিল যে যাত্রীরা যদি মনে করেন তাহলে পাঁচ বছরের কম বয়সী শিশুদের জন্য তাঁরা একটি বার্থ বুক করে রাখতে পারেন টিকিট কাটার সময়। তবে, যদি তাঁরা শিশুর জন্য পৃথক বার্থ দাবি না করেন তাহলে আগের মতোই শিশুর জন্য অতিরিক্ত কোনো চার্জ ছাড়াই ট্রেনে ভ্রমণ করতে পারবেন।
রেল মন্ত্রক থেকে ৬ মার্চ, ২০২০-র এক সার্কুলারে বলা হয়েছে যে পাঁচ বছরের কম বয়সী শিশুরা ট্রেনে বিনামূল্যেই সফর করতে পারবে। তবে, চেয়ার কারে তাদের জন্য আলাদা করে কোনো বার্থ বা আসনের ব্যবস্থা করা যাবে না। সুতরাং, পৃথক বার্থ না চাইলে পাঁচ বছরের কম বয়সী শিশুদের জন্য আলাদা করে টিকিট বুক করার কোনো প্রয়োজন নেই। তবে, পাঁচ বছরের কম বয়সী শিশুদের জন্য বার্থ বা সিট দাবি করা হলে বয়স্ক যাত্রীর ক্ষেত্রে প্রযোজ্য পূর্ণ ভাড়া দিয়েই তা সংরক্ষণ করতে হবে।
PG/SKD/DM
(
প্রধানমন্ত্রীরদপ্তর
উপরাষ্ট্রপতি, প্রধানমন্ত্রী ও লোকসভার অধ্যক্ষ যৌথভাবে ১৫ই সেপ্টেম্বর সংসদ টিভির সূচনা করবেন
নতুনদিল্লি, ১৪ই সেপ্টেম্বর, ২০২১
উপরাষ্ট্রপতি তথা রাজ্যসভার চেয়ারম্যান এম ভেঙ্কাইয়া নাইডু, প্রধানমন্ত্রী নরেন্দ্র মোদী এবং লোকসভার অধ্যক্ষ ওম বিড়লা ১৫ই সেপ্টেম্বর সন্ধ্যে ৬টার সময় সংসদ ভবনের মেইন কমিটি রুমে যৌথভাবে সংসদ টিভির উদ্বোধন করবেন। আন্তর্জাতিক গণতন্ত্র দিবসে এই অনুষ্ঠানের আয়োজন করা হয়েছে।
সংসদ টিভি
এ বছরের ফেব্রুয়ারিতে লোকসভা টিভি ও রাজ্যসভা টিভিকে যুক্ত করে সংসদ টিভির পরিকল্পনা করা হয়।মার্চ মাসে সংসদ টিভি মুখ্য কার্যনির্বাহী আধিকারিক নিয়োগ করা হয়।
সংসদ টিভি থেকে চার ধরণের অনুষ্ঠান সম্প্রচার করা হবে – সংসদ ও গণতান্ত্রিক প্রতিষ্ঠানগুলির কাজকর্ম, প্রশাসন ও বিভিন্ন প্রকল্প/নীতির বাস্তবায়ন, ভারতের ইতিহাস ও সংস্কৃতি এবং সমসাময়িক বিভিন্ন বিষয় ও প্রসঙ্গ।
CG/CB/
(
রাষ্ট্রপতিরসচিবালয়
আর্মি অ্যাভিয়েশন কোর-কে পুরস্কার প্রদান রাষ্ট্রপতির
নয়াদিল্লি, ১০ অক্টোবর, ২০১৯
ভারতের রাষ্ট্রপতি শ্রী রামনাথ কোবিন্দ আজ নাসিকে আর্মি অ্যাভিয়েশন কোর-কে পুরস্কার প্রদান করলেন।
অনুষ্ঠানে রাষ্ট্রপতি বলেন, আর্মি অ্যাভিয়েশন কোর বিভিন্ন শৌর্য এবং বিশিষ্ট অবদানের জন্য ২৭৩টি সম্মান ও পুরস্কার অর্জন করেছে। এতে কোর-এর আধিকারিকদের ব্যতিক্রমী শৌর্য এবং অদম্য মনোবলের প্রমাণ পাওয়া যায় এবং আমাদের সশস্ত্র বাহিনীর সব জওয়ান এবং আধিকারিকদের জন্য একটি আদর্শ। রাষ্ট্রসঙ্ঘের শান্তি রক্ষা মিশনের অঙ্গ হিসেবে সোমালিয়া এবং গণপ্রজাতন্ত্রী কঙ্গোর মতো দেশগুলিতে অভিযানে তাঁরা আমাদের দেশের অনবদ্য রাষ্ট্রদূত হয়ে উঠেছেন।
রাষ্ট্রপতি আর্মি অ্যাভিয়েশন কোর-এর শহীদদের প্রতি শ্রদ্ধার্ঘ্য নিবেদন করেন এবং বলেন যে তাঁদের রক্ত এবং আত্মত্যাগ আমাদের সার্বভৌমত্ব নিশ্চিত করেছে ও দেশকে সম্মান এনে দিয়েছে। তিনি বলেন, আর্মি অ্যাভিয়েশন কোর-এর সদস্যরা বিশ্বের বেশ কিছু দুর্গম খাঁড়ি এবং প্রতিকূল আবহাওয়ায় তাঁদের সত্যিকারের দক্ষতা প্রকাশ করেছেন।
এরপর রাষ্ট্রপতি দেওলালির স্কুল অফ আর্টিলারিতে যান এবং জওয়ানদের সঙ্গে কথা বলেন।
CG/AP/DM
(Visitor Counter : 47
তথ্যওসম্প্রচারমন্ত্রক
ডাইরেক্ট টু মোবাইল ব্রডকাস্টিং আলোচনা সভা থেকে জাতীয় স্বার্থে পদক্ষেপ নেওয়ার আহ্বান
নতুন দিল্লি, ২ জুন, ২০২২
ভারতের টেলিকমিউনিকেশন স্ট্যান্ডার্স ডেভেলপমেন্ট সোসাইটি  –এর সহযোগিতায় আইআইটি কানপুর বুধবার নতুন দিল্লিতে প্রসার ভারতীর আকাশবাণী রং ভবন প্রেক্ষাগৃহে ‘ডাইরেক্ট টু মোবাইল অ্যান্ড ৫জি ব্রডব্যান্ড – কনভারজেন্স রোডম্যাপ ফর ইন্ডিয়া’ শীর্ষক একটি আলোচনার আয়োজন করে। অনুষ্ঠানে ট্রাই  –এর চেয়ারম্যান ড. পি ডি বাঘেলা মুখ্য অতিথি হিসাবে উপস্থিত ছিলেন। এছাড়াও তথ্য ও সম্প্রচার সচিব অপূর্ব চন্দ্র, টিএসডিএসআই –এর চেয়ারম্যান এনজি সুব্রামনিয়ম, টেলিযোগাযোগ বিভাগের প্রযুক্তি বিষয়ক সদস্য এ কে তিওয়ারী, প্রসার ভারতীর সিইও শশী শেখর ভেম্পতি, আইআইটি কানপুরের অধিকর্তা অধ্যাপক অভয় কারন্দিকার উপস্থিত ছিলেন। এদিন অনুষ্ঠানে টেলিযোগাযোগ বিভাগের সচিব কে রাজারমন এক ভিডিও বার্তা দেন।
আইআইটি কানপুর, টিএসডিএসআই এবং প্রসার ভারতী সরাসরি মোবাইল সম্প্রচারের ওপর একটি শ্বেতপত্র প্রকাশ করে। এছাড়াও এই আলোচনা সভায় স্মার্টফোন এবং অন্য স্মার্ট সরঞ্জামের নেক্সটজেন ব্রডকাস্ট প্রযুক্তি প্রথমবার প্রদর্শন করা হয়। আলোচনা সভার উদ্বোধনী ভাষণে ট্রাইয়ের চেয়ারম্যান ড. পি ডি বাঘেলা জানান, এই ধরণের আলোচনা সভা ব্রডকাস্ট, মোবাইল ব্রডব্যান্ড, গণমাধ্যম এবং অন্য সংশ্লিষ্ট সমস্ত পক্ষকে একত্রিত করার সুযোগ করে দিয়েছে। উপভোক্তার দৃষ্টিকোণ থেকে কথা বলতে গিয়ে তথ্য ও সম্প্রচার সচিব অপূর্ব চন্দ্র জানান, ডাইরেক্ট টু মোবাইল এবং ৫জি ব্রডব্যান্ডের মধ্যে সমন্বয়সাধন ভারতে ব্রডব্যান্ডের খরচ ও স্পেকটামের ব্যবহারের ক্ষেত্রে উন্নতি সাধন করবে। তিনি বলেন, প্রায় সকলেই এখন তাদের মোবাইল মাধ্যমে ভিডিও দেখে থাকে।অ্যাপের মাধ্যমে মোবাইলে খবর দেখা যায়। এমনকি প্রসার ভারতীর নিজস্ব নিউজ অন এআইআর অ্যাপ রয়েছে। এর গ্রাহক সংখ্যাও অনেক। তাই ডাইরেক্ট টু মোবাইল এবং ৫জি ব্রডব্যান্ডের মধ্যে এই সমন্বয় সাধন পরিকাঠামো ক্ষেত্রে পরিবর্তন নিয়ে আসবে। আইআইটি কানপুরের অধিকর্তা অধ্যাপক অভয় কারন্দিকার জানান, দিন দিন ভিডিও-র ব্যবহার বৃদ্ধি পাচ্ছে। বিশেষ করে স্ট্রিমিং পরিষেবাগুলি আইওটি, গ্রুপ কানেকশন ইত্যাদি ব্যবস্থার মতো নতুন পরিষেবা ক্ষেত্রে সাহায্য করে চলেছে। টিএসডিএসআই –এর চেয়ারম্যান এন জি সুব্রামনিয়ম জানিয়েছেন, মোবাইল শিল্প সংস্থা ৫জি ব্যবস্থাপনাকে গ্রহণ করেছে। পাশাপাশি সম্প্রচার শিল্প সংস্থাগুলি এখন ইন্টারনেট, ওয়াইফাই এবং ৫জি-র ক্ষেত্রে একটি গুরুত্বপূর্ণ অঙ্গ হয়ে উঠেছে। এদিন অনুষ্ঠানে প্রসার ভারতীর সিইও শশী শেখর ভেম্পতি, কৌশলগত এবং জাতীয় স্বার্থের দৃষ্টিকোণ থেকে ভারতের মতো একটি দেশের জন্য সরাসরি মোবাইল সম্প্রচারের গুরুত্ব নিয়ে কথা বলেছেন।
ডাইরেক্ট টু মোবাইল সম্প্রচারের উপর শ্বেতপত্র ডাউনলোড করা যাবে - https://prasarbharati.gov.in/white-paper-on-direct-to-mobile-broadcasting/ এই লিঙ্ক থেকে।
এই শ্বেতপত্রের মূল প্রস্তাবের ভিডিও দেখা যাবে - https://www.youtube.com/watch?v=YjSiGoB8qvU এই লিঙ্ক থেকে।
আলোচনা সভায় ডিরেক্ট টু মোবাইল সম্প্রচার –এর বিষয়ে প্রদর্শন দেখা যাবে - https://prasarbharati.gov.in/demo-of-direct-to-mobile-broadcasting/ লিঙ্ক থেকে।
আলোচনা সভার কার্যবিবরণী দেখা যাবে - https://www.youtube.com/watch?v=hxrs5Q2-j1w লিঙ্ক থেকে।
CG/SS/SFS
(Visitor Counter : 88
প্রধানমন্ত্রীরদপ্তর
মার্কিন যুক্তরাষ্ট্রের রাষ্ট্রপতির সঙ্গে দ্বিপাক্ষিক বৈঠকে প্রধানমন্ত্রী শ্রী নরেন্দ্র মোদীর উদ্বোধনী ভাষণের ইংরাজি অনুবাদ
নয়াদিল্লী, ২৪ মে, ২০২২
মিঃ রাষ্ট্রপতি, আপনার সঙ্গে সাক্ষাৎ সর্বদাই খুব আনন্দদায়ক। আজ আমরা আর একটি ইতিবাচক এবং প্রয়োজনীয় কোয়াড সম্মেলনে একসঙ্গে অংশ নিয়েছি।
ভারত-মার্কিন কৌশলগত অংশীদারিত্ব সত্যিই বিশ্বাসের অংশীদারিত্ব।
নিরাপত্তা সহ বিভিন্ন ক্ষেত্রে আমাদের ভাগ করে নেওয়া মূল্যবোধ এবং আমাদের সাধারণ স্বার্থগুলি এই বিশ্বাসের বন্ধনকে শক্তিশালী করেছে।
মানুষের সঙ্গে মানুষের সম্পর্ক এবং ঘনিষ্ট অর্থনৈতিক বন্ধন আমাদের অংশীদারিত্বকে অনন্য করে তুলেছে।
আমাদের মধ্যে বাণিজ্য ও বিনিয়োগও ক্রমাগত প্রসারিত হচ্ছে, যদিও তা এখনও আমাদের সম্ভাবনার তুলনায় অনেক কম।
আমি নিশ্চিত যে, আমাদের মধ্যে ভারত-মার্কিন বিনিয়োগ বিষয়ে উৎসাহমূলক চুক্তির মাধ্যমে আমরা বিনিয়োগের ক্ষেত্রে সুনির্দিষ্ট অগ্রগতি দেখতে পাবো।
আমরা প্রযুক্তি ক্ষেত্রে আমাদের দ্বিপাক্ষিক সহযোগিতা বৃদ্ধি করছি এবং বিশ্ব পর্যায়ে সমস্যার বিষয়ে পারস্পরিক সমন্বয়কেও জোরদার করছি।
আমাদের উভয় দেশই ভারত-প্রশান্ত মহাসাগরীয় অঞ্চল সম্পর্কে সমান দৃষ্টিভঙ্গী ভাগ করে নিয়েছে এবং কেবল দ্বিপাক্ষিক স্তরেই নয়, অন্য সমমনোভাবাপন্ন দেশগুলির সঙ্গে আমাদের ভাগ করে নেওয়া মূল্যবোধ ও অভিন্ন স্বার্থ রক্ষায় কাজ করছে। গতকাল ঘোষিত কোয়াড এবং আইপিইএফ এর প্রকৃত উদাহরণ। আজ আমাদের আলোচনা এই ইতিবাচক গতিকে আরও এগিয়ে নিয়ে যাবে।
আমি নিশ্চিত যে ভারত এবং মার্কিন যুক্তরাষ্ট্রের মধ্যে বন্ধুত্ব বিশ্বের শান্তি ও স্থিতিশীলতা এবং বসুন্ধরার স্থায়িত্ব ও মানবজাতির কল্যাণের জন্য একটি শক্তি হয়ে উঠবে।
স্বীকারোক্তি- এটি প্রধানমন্ত্রীর ভাষণের আনুমানিক অনুবাদ। মূল ভাষণ হিন্দিতে দেওয়া হয়েছে।
CG/SS/NS
(
প্রধানমন্ত্রীরদপ্তর
তামিলনাড়ুর চেন্নাইয়ে প্রধানমন্ত্রী চেন্নাই বিমান বন্দরের নতুন সুসংহত টার্মিনাল ভবনের উদ্বোধন করেছেন
নয়াদিল্লি, ৮ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ তামিলনাড়ুর চেন্নাইয়ে চেন্নাই বিমান বন্দরের নতুন সুসংহত টার্মিনাল ভবনের ফেজ ওয়ান-এর উদ্বোধন করেছেন। তিনি নতুন এই ভবনটি ঘুরে দেখেন।
প্রধানমন্ত্রী তাঁর ট্যুইটে বলেন;
“চেন্নাই বিমান বন্দরের নতুন সুসংহত টার্মিনালটি এই শহর এবং তামিলনাড়ুবাসীর জন্য বিশেষ গুরুত্বপূর্ণ হয়ে উঠবে। এই টার্মিনাল ভবনটি তামিলনাড়ুর সমৃদ্ধ সংস্কৃতির প্রতিফলক।”
১২৬০ কোটি টাকার বেশি মূল্যে তৈরি এই নতুন টার্মিনাল ভবনটি প্রতি বছর ৩ কোটি যাত্রী পরিবহণ করতে পারবে। এই টার্মিনালটি স্থানীয় তামিল সংস্কৃতির বিশেষ প্রতিবিম্ব হয়ে উঠেছে। শাড়ি, মন্দির সহ অন্যান্য ঐতিহ্যবাহী বিশিষ্ট সামগ্রী এখানে তুলে ধরা হয়েছে।
অনুষ্ঠানে প্রধানমন্ত্রীর সঙ্গে তামিলনাড়ুর রাজ্যপাল শ্রী আর এন রবি, তামিলনাড়ু মুখ্যমন্ত্রী শ্রী এম কে স্তালিন, অসামরিক বিমান চলাচল মন্ত্রী জ্যোতিরাদিত্য সিন্ধিয়া, কেন্দ্রীয় মৎস্য প্রতিপালন এবং পশু পালন ও ডেয়ারী বিষয়ক মন্ত্রী তথা তথ্য ও সম্প্রচার প্রতিমন্ত্রী শ্রী এল মুরুগান উপস্থিত ছিলেন।
PG/PM/NS
(
পরিবেশওঅরণ্যমন্ত্রক
দেশে গত আট বছরে বাঘের মৃত্যুর বিষয়ে সঠিক তথ্যপ্রদান
এ সম্পর্কে সংবাদ মাধ্যমের একতরফা, চাঞ্চল্যকর এবং বিভ্রান্তিমূলক রিপোর্ট প্রকাশ
নতুন দিল্লি, ৬ জুন, ২০২০
সংবাদ মাধ্যমের কিছু অংশ দেশে বাঘের মৃত্যুর চিত্রটি এমনভাবে তুলে ধরছে যা দেশের বাঘ সংরক্ষণের দৃষ্টিভঙ্গি এবং এ ব্যাপারে ভারত সরকারের প্রচেষ্টাকে কালিমালিপ্ত করছে এবং বিষয়টিকে চাঞ্চল্যকর করে তোলা হয়েছে।
পরিবেশ, অরণ্য ও জলবায়ু পরিবর্তন মন্ত্রকের একটি বিধিবদ্ধ সংস্থা, জাতীয় ব্যাঘ্র সংরক্ষণ কর্তৃপক্ষ , এ সম্পর্কে নিম্নলিখিত বিষয়গুলি তুলে ধরেছে:
ভারত সরকারের জাতীয় ব্যাঘ্র সংরক্ষণ কর্তৃপক্ষ , প্রায় বিলুপ্ত হবার অবস্থা থেকে উদ্ধার করে বাঘের সংখ্যার বিস্তার ঘটাতে কাজ করছে। ২০০৬, ২০১০, ২০১৪ ও ২০১৮ য় বাঘসুমারী তা প্রমাণ করছে। এখানে দেখা গেছে ভারতীয় প্রেক্ষাপটে প্রাকৃতিক পরিবেশে বাঘের সংখ্যার বৃদ্ধির বার্ষিক হার ৬ শতাংশ। ২০১২ থেকে ২০১৯ পর্যন্ত সময়কালে বাঘের মৃত্যু গড় ৯৪ এবং এই সময়ে বাঘের সংখ্যার যে ব্যাপক বৃদ্ধি ঘটেছে তার সঙ্গে সঙ্গতিপূর্ণ। এই সময়কালে জাতীয় ব্যাঘ্র সংরক্ষণ কর্তৃপক্ষ, কেন্দ্রীয় সরকারের তত্বাবধানে ব্যাঘ্র প্রকল্পের অন্তর্গত বেশ কিছু পদক্ষেপ গ্রহণ করেছে, এর মধ্যে চোরাশিকার রোধ অন্যতম।
জাতীয় ব্যাঘ্র সংরক্ষণ কর্তৃপক্ষ তাদের ওয়েবসাইটের পাশাপাশি নির্ধারিত পোর্টাল - www.tigernet.nic.in এর মাধ্যমে ভারতীয় নাগরিকদের কাছে বাঘের মৃত্যুর পরিসংখ্যান উল্লেখ করে স্বচ্ছতার সর্বোচ্চ মান বজায় রেখেছে, যাতে মানুষ চাইলে যুক্তি দিয়ে বিষয়টি মূল্যায়ন করতে পারে। দীর্ঘ আট বছরের পরিসংখ্যান প্রদান করার ফলে মানুষ সংখ্যা নিয়ে কিছুটা বিভ্রান্ত হতে পারে। একই সঙ্গে ভারতে ৬০ শতাংশ বাঘের মৃত্যুর কারণ চোরাশিকার নয় বলেও উল্লেখ করা হয়েছে।
এটি আরও উল্লেখযোগ্য যে, যেসব বাঘের মৃত্যুর কারণ স্বাভাবিক নয় এবং যদি বিষয়টি রাজ্যের প্রদত্ত নেক্রপ্সি বা পশুর ময়না তদন্ত রিপোর্ট, হিস্টোপ্যাথলজিকাল বা রোগ নির্ধারণ টিস্যু পরীক্ষা, ফটোগ্রাফ, পরিস্থিতি প্রমাণ, ফরেনসিক মূল্যায়নে পরিষ্কার না হয় তবে তা নির্ধারণের জন্য এনটিসিএ-তে একটি স্ট্যান্ডার্ড অপারেটিং পদ্ধতি রয়েছে। একটি নির্দিষ্ট নিয়মবিধির মধ্যে থেকে বিষয়টির তদন্ত করা হয়।
উল্লেখ্য আর টি আই বা তথ্যের অনুসন্ধানের জবাবে এন টি সি এ র ওয়েবসাইটে যে সমস্ত তথ্য দেওয়া হয়েছে তা নিয়ে রিপোর্টে প্রশংসা করা হলেও যেভাবে তথ্যগুলি প্রকাশ করা হয়েছে তা যথেষ্ট উদ্বেগজনক এবং একইসঙ্গে ভারত সরকারের ব্যাঘ্র প্রকল্পের মাধ্যমে যে বৃহৎ কাজ করা হচ্ছে তার গুরুত্ব হ্রাস হয়েছে।
আশা করা যায় যে সংবাদ মাধ্যম দেশে আসল সত্যিটা তুলে ধরবে এবং তথ্যগুলিকে চাঞ্চল্যকর করে তুলবে না যাতে জনসাধারণের মনে কোনও ভুল ধারণার জন্ম হয়।
(CG/TG
যুবওক্রীড়াবিষয়কমন্ত্রক
কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং বাংলাদেশের যুব প্রতিনিধিদের সঙ্গে কথা বলেছেন
নয়াদিল্লি, ২০ অক্টোবর, ২০২২
যুব বিষয়ক দপ্তর ১২-১৯ অক্টোবর ২০২২ বাংলাদেশের ১০০ সদস্যের যুব প্রতিনিধিদলকে আতিথ্য দিয়েছে। শেষ দিনে আজ নতুন দিল্লিতে কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং বাংলাদেশ থেকে আগত যুব প্রতিনিধিদের সম্মানে নৈশভোজের আয়োজন করেন। যুব বিষয়ক ও ক্রীড়া প্রতিমন্ত্রী শ্রী নিশীথ প্রামাণিকও অনুষ্ঠানে উপস্থিত ছিলেন।
বাংলাদেশের প্রতিনিধিরা ভারত সরকারের যুব বিষয়ক ও ক্রীড়া মন্ত্রীর সঙ্গে কথাবার্তার সময়ে এই কর্মসূচির প্রশংসা করেন। এই প্রতিনিধি দল বাংলাদেশের বিভিন্ন সাংস্কৃতিক অনুষ্ঠান পরিবেশন করেন। ভারতীয় শিল্পীরাও এই উজ্জ্বল সন্ধ্যায় অনুষ্ঠান পরিবেশন করেন।
কথাবার্তার সময় শ্রী অনুরাগ সিং ঠাকুর ভারতে বাংলাদেশের প্রতিনিধি দলের এক সপ্তাহ থাকাকালীন অভিজ্ঞতার কথা শোনেন। এই সফর দু-দেশের মধ্যে ভাবনা, সাংস্কৃতিক, রাজনৈতিক এবং অর্থনৈতিক সম্পর্কের বিষয়ে বিনিময়ের সুযোগ ঘটিয়েছে এবং আঞ্চলিক সহযোগিতা ও বিশ্ব শান্তির প্রসারে অবদান রেখেছে। ভারত এবং বাংলাদেশের সাংস্কৃতিক, অর্থনৈতিক এবং রাজনৈতিক ইতিহাস অভিন্ন। ভারতেরও এক বিশাল সংখ্যক মানুষ বাংলাদেশের বাংলা ভাষাতেই কথা বলে। দুটি দেশেরই সীমান্ত এক। আমাদের একে অপরের সঙ্গে দীর্ঘ, গভীর এবং বন্ধুত্বপূর্ণ সম্পর্ক বর্তমান এবং আমাদের উদ্দেশ্য অভিন্ন।
কর্মসূচির অঙ্গ হিসেবে বাংলাদেশ যুব প্রতিনিধি দল ১৪ অক্টোবর ২০২২ রাষ্ট্রপতি ভবনে রাষ্ট্রপতি শ্রী দ্রৌপদী মুর্মুর সঙ্গে দেখা করে। ঐ প্রতিনিধি দল বিভিন্ন সাংস্কৃতিক, শিক্ষামূলক এবং শিল্পস্থল যেমন আগ্রার তাজমহল, বেঙ্গালুরুর আইআইএম, মাইসোরের ইনফোসিস ঘুরে দেখেন এবং শিক্ষাব্রতী ও শিল্পপতিদের সঙ্গে কথা বলেন। এই প্রতিনিধি দলে ছিলেন ছাত্র, সাংবাদিক, উদ্যোগপতি, সমাজকর্মী, চিকিৎসক ইত্যাদি বিভিন্ন শ্রেণীর যুবা। আমাদের প্রতিবেশীদের সঙ্গে পারস্পরিক সম্পর্ক বৃদ্ধিতে ইতিবাচক প্রভাব ফেলেছে এই কর্মসূচি।
যুব বিষয়ক এবং ক্রীড়া মন্ত্রকের যুব বিষয়ক দপ্তরকে নির্দেশ দেওয়া হয়েছে বিভিন্ন যুব বিষয়ে অন্য দেশ এবং বিভিন্ন আন্তর্জাতিক সংস্থার সঙ্গে মিলে যুব সম্প্রদায়ের মধ্যে আন্তর্জাতিক পরিসর প্রস্তুত করার জন্য। শান্তি এবং বোঝাপড়ার কাজে যুব সম্প্রদায়কে যুক্ত করতে দপ্তর কার্যকরী উপায় হিসেবে আন্তর্জাতিক যুব প্রতিনিধি দল বিনিময়ের সিদ্ধান্ত নিয়েছে। বিভিন্ন দেশের যুব সম্প্রদায়ের মধ্যে ভাবনা, মূল্যবোধ এবং সাংস্কৃতিক বিনিময়ের প্রসারে এবং আন্তর্জাতিক বোঝাপড়া বৃদ্ধি করতে বন্ধু দেশগুলির সঙ্গে যুব প্রতিনিধি দলের বিনিময় কর্মসূচিকে গ্রহণ করা হয়েছে পারস্পরিক ভিত্তিতে। ২০০৬ থেকে দপ্তর চীন এবং দক্ষিণ কোরিয়ার সঙ্গে নিয়মিত যুব প্রতিনিধি দলের বিনিময় করে আসছে।
২০১২য় ঢাকায় ভারতীয় হাই কমিশন ভারত সরকারের যুব বিষয়ক এবং ক্রীড়া মন্ত্রককে অনুরোধ করে ভারতে ১০০ সদস্যের বাংলাদেশ যুব প্রতিনিধি দলকে আমন্ত্রণ জানানোর জন্য এবং ঐতিহাসিক, শিক্ষামূলক, কারিগরি এবং শিল্প ক্ষেত্রগুলি ঘুরিয়ে দেখানোর জন্য। সেইমতো ২০১২র ৬-১৩ অক্টোবর প্রথম ১০০ সদস্যের একটি বাংলাদেশ যুব প্রতিনিধি দল ভারত সফর করে। বাংলাদেশের বর্তমান প্রতিনিধি দলটি অষ্টম ভারত সফরকারী দল।
PG/AP/NS
(Visitor Counter : 154
রাষ্ট্রপতিরসচিবালয়
ছট পূজা উপলক্ষে রাষ্ট্রপতির শুভেচ্ছা
নয়াদিল্লি, ১২ নভেম্বর, ২০১৮
ভারতের রাষ্ট্রপতি শ্রী রাম নাথ কোবিন্দ ছট পূজা উপলক্ষে দেশবাসীকে শুভেচ্ছা জানিয়েছেন। তাঁর বার্তায় রাষ্ট্রপতি বলেছেন, “ছট পূজা উপলক্ষে আমি ভারত এবং দেশের বাইরে আমার সমস্ত সহ-নাগরিকদের প্রতি শুভেচ্ছা ও উষ্ণ অভিনন্দন জানাই।
আমাদের দেশে অন্যতম এই প্রাচীন উৎসবে ভক্তবৃন্দ সূর্য দেবতার পূজা করেন। আমরা একই সঙ্গে আমাদেরর নদী, হ্রদ ও পুষ্করিণীর মতো প্রকৃতির যেসব উপহার রয়েছে, তাঁদের প্রতিও শ্রদ্ধা জানাই।
এ বছরের ছট পূজা যেন প্রত্যেক মানুষের ইচ্ছা পূরণ করে এবং প্রত্যেকের সুস্বাস্থ্য নিশ্চিত হয় ও তাঁরা সুখী হন। আসুন আমরা আমাদের পরিবেশ ও আমাদের সমস্ত জলসম্পদকে এদিন নিরাপদ ও দূষণমুক্ত করে তোলার অঙ্গীকার গ্রহণ করি”।
CG/PB/SB…
(Visitor Counter : 127
পেট্রোলিয়ামওপ্রাকৃতিকগ্যাসমন্ত্রক
আত্মনির্ভর ভারত গড়ার জন্য শিল্পোদ্যোগীদের উদ্ভাবনমূলক ধারণা নিয়ে আসার প্রস্তাব দিয়েছন শ্রী ধর্মেন্দ্র প্রধান
নতুনদিল্লি, ১৮ই জুলাই, ২০২০
উদ্ভাবন ও শিল্পোদ্যোগে উৎসাহ দিতে অন লাইনের মাধ্যমে আয়োজিত উদ্যোমী উৎসবে শুক্রবার পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান বক্তব্য রাখেন। তরুণ শিল্পোদ্যোগীদের তাঁদের ভাবনাগুলির মাধ্যমে স্থিতিশীল নতুন উদ্যোগে উৎসাহদানই ছিল এই উৎসবের প্রধান উদ্দেশ্য।
উৎসবে অংশগ্রহণকারীদের শ্রী প্রধান আত্মনির্ভর ভারত অভিযানে প্রধানমন্ত্রী শ্রী নরেন্দ্র মোদীর পরিকল্পনার বিষয়ে জানান। আত্মনির্ভরতা অর্জনে বসুধৈব কুটুম্বকম ভাবনায় অনুপ্রাণিত হয়ে আন্তর্জাতিক মানের পণ্য সামগ্রী উৎপাদনে তরুণ শিল্পোদ্যোগীদের ভূমিকা কি হওয়া উচিৎ মন্ত্রী তা নিয়ে আলোচনা করেন। তিনি কোভিড-১৯ এর ফলে উদ্ভূত সঙ্কটকে সুযোগে পরিণত করার পরামর্শ দেন। শ্রী প্রধান বলেন, সমৃদ্ধশালী ও আত্মনির্ভর ভারত গড়ার জন্য উদ্ভাবন ও উন্নয়নের নির্দিষ্ট পথে এগোনোর জন্য তরুণ শিল্পোদ্যোগীদের তাঁদের চারপাশের সামাজিক ও আর্থিক চ্যালেঞ্জগুলিকে চিহ্নিত করতে হবে। সম্পদ সৃষ্টির সঙ্গে সঙ্গে সমাজের ভাল কিসে হবে সেটি উপলব্ধি করার ক্ষমতা যার থাকে তিনিই একজন ভালো শিল্পোদ্যোগী হয়ে উঠতে পারেন। স্থিতিশীল আর্থিক ব্যবস্থা গড়ে তুলতে সুষম পদক্ষেপ গ্রহণের মাধ্যমেই বিশ্ব উপকৃত হয়।
উদ্ভাবন ও শিল্পোদ্যোগের মধ্যে যোগসূত্র গড়ে তুলে ও সর্বস্তরের দেশীয় শিল্পোদ্যোগীদের সাহায্য করতে কেন্দ্র অঙ্গীকারবদ্ধ বলে মন্ত্রী জানান।
(CG/CB
রেলৱে মন্ত্রালয়
শ্রী পিয়ুশ গোয়লনা ৱেস্ত বেঙ্গলদা রেলৱে প্রোজেক্ত কয়ামরোম কত্থোকখ্রে
“সোনর বঙ্গলা”গী মিসন অসিদা চাওনা শরুক য়ানবা রেলৱেজনা হোৎনখ্রে- শ্রী পিয়ুশ গোয়ল
ঙসি তোঙান তোঙানবা মফমশিংদা মশক নাইরবা মীওইশিংনা শরুক য়াদুনা পাংথোক্লিবা থৌরমশিং অসিদা রেলৱেজ, কম্মর্জ অমসুং ইন্দস্ত্রী অমসুং কঞ্জুমর এফিয়র্স, ফুদ অমসুং পব্লিক দিস্ত্রিব্যুসনগী কেন্দ্রগী মন্ত্রী শ্রী পিয়ুশ গোয়লনা ভিদিও কনফরেন্সিংগী খুৎথাংদা তোঙান তোঙানবা ইনফ্রাস্ত্রকচর দিভেলপমেন্ত অমসুং পেসেঞ্জর এমিনিতীশিং অসিগা মরী লৈনবা থবকশিং অৱাং থংবা বেঙ্গলগী শরুক্তা শাদুনা লৈবাক অসিদা কৎখ্রে৷ ভারত সরকারগী ৱুমেন অমসুং চাইল্দ দিভেলপমেন্তগী ইকাই খুম্নরবা রাজ্যগী মন্ত্রী শ্রীমতি দেবশ্রী চৌধুরিনা তোঙান তোঙানবা মফমশিংদা পাংথোক্লিবা থৌরম অসিদা মশক নাইরবা মীওইশিংগা লোইননা মহাকসু শরুক য়াখি৷
থৌরম অসিদা ৱা ঙাংলদুনা শ্রী পিয়ুশ গোয়লনা অসুম্না ফোংদোকখ্রে, “কা হেন্না নিংথীবা মওং অমদা রেলৱেনা লৈবাক অসিগী থবক তৌরি৷ সোনর বঙ্গলাগী মিসন অসিদা চাওনা শরুক য়ানবা রেলৱেজনা হোৎনখ্রে৷ ৱেস্ত বেঙ্গলদা চহী ৩গী মনুংদা রেলৱেজ মপুং ফানা ইলেক্ত্রিফাইদ তৌরগনি অমসুং হৌজিক চত্থরিবা প্রোজেক্ত পুম্নমক হেক য়ারিবমখৈ থুনা লোইশিল্লগনি৷”
ঙসি হাংদোকখিবা কি.মি. ১২৬ রুত শাংবা ন্যু জলপাইগুরিদগী ন্যু কুচবেহর ফাওবা শাংলিবা অনৌবা ইলেক্ত্রিফাইদ সেক্সন অসি ইন্দিয়ন রেলৱেজ নেতৱার্ক ১০০% ইলেক্ত্রিফিকেসন তৌনবা হৌজিক চত্থরিবা রেলৱে ইলেক্ত্রিফিকেসন অসিগী শরুক অমনি৷ মসিগী সেক্সন অসি অৱাং নোংপোক থংবা মাইকৈরোমদা ত্রেন চেন্থোক চেঞ্জিন তৌবা মতমদা য়াম্না মরু ওই৷
বঙ্গলাদেশকী ঙমখৈদা লৈরিবা হাল্দিবরি স্তেসন অসি মতুং তারকপা মতমদা মফমশিং অসিদা শেল-থুমগী ফিভম চাওখৎহন্নবগী তঙাই ফদবা অসি য়েংলগা শাখিবনি৷ নৌনা শারিবা স্তেসন অসিদা কোচ কেপাসিতী ২৬ অমসুং গুদস লাইন ২গা লোইননা পেসেঞ্জর প্লেতফোর্ম ৩ লৈ৷ হাল্দিবরিদা শারিবা অনৌবা স্তেসন অমসুং অতোপ্পা থবকশিং খুদম ওইনা অনৌবা সর্কুলেতিং এরিয়া শারিবা, রন্নিং রুমশিং, সিগ্নেলিং সিস্তেম অসি চাওরাক্না লুপা কোতি ৮২.৭২. চংনা শাখিবনি৷ হাল্দিবরি অমসুং জলপাইগুরি স্তেসনশিং অসিদসু ইলেক্ত্রোনিক ইন্তরলোক্কিং লৈহনখ্রে, মসিনা সেক্সন অসিদা ত্রেন ওপরেসনশিং তেক্ত কাইদনা চলাইবা য়ারগনি৷
১৭.১২.২০২০দা পাংথোকখিবা পি.এম. লেভেল ভর্চুয়েল বাইলেতরেল সম্মিত অসিদা ইকাই খুম্নরবা ভারতকী প্রধান মন্ত্রী শ্রী নরেন্দ্র মোদী অমসুং বঙ্গলাদেশকী ইকাই খুম্নরবা প্রধান মন্ত্রী শেখ হসিনানা ভারততা লৈরিবা হাল্দিবরি অমসুং বঙ্গলাদেশতা লৈরিবা চিলাহতিগী মরক্তা শেম্লিবা রেলৱে লিঙ্ক অদু হাংদোকখ্রে৷
গঙ্গারমপুর অসি ৱেস্ত বেঙ্গলগী খা থংবা দিনাজপুর জিলাদা য়াম্না মরু ওইবা শহর অমা ওই৷ মফম অসিদা লৈরিবা স্তেসন অসি চাওরাক্না লুপা কোতি ০৯.০৯ থাদদুনা মফম অসিদা লৈরিবা মীয়ামশিংনা মতম কুইনদগী অশা তৌদুনা লাক্লিবা হাই লেবেল প্লেতফোর্ম অমসুং মোদর্ন ইলেক্ত্রোনিক ইন্তরলোক্কিং হাপ্তুনা ক্রোসিং স্তেসন অমদা ওন্থোকখ্রে৷
পেসেঞ্জরশিং অসিদা খুদোংচাবা অমসুং অফবা এমিনিতীশিং ফংহন্নবগী পান্দমদা ওপরেস্নেল রিক্বেয়রমেন্ত অসি ফংবা ঙম্নবা অলিপুরদুয়র স্তেসন অসি অমুক হন্না শেমগৎখ্রে৷ লোকেল কল্চরগা মরী লৈননা হেন্না ফজরবা লৈতেং য়াওরিবা অনৌবা স্তেসন অসি লুপা কোতি ৮.১১ চংনা শাখিবনি৷
লৈবাক অসি শিনবা থুংনা লৈরিবা মরু ওইবা স্তেসন পুম্নমক্তা ইন্দিয়ন রেলৱেজনা অৱাংবা মাস্ত ফ্লেগশিং ইন্সতোল্দ তৌরি৷ ন্যু কুচবেহর স্তেসনদা ইন্সতোল্দ তৌরিবা অসিগুম্বা অৱাংবা মস্ত ফ্লেগ অমা লৈবাক অসিদা দেদিকেৎ তৌখ্রে৷
শিল্পওবাণিজ্যমন্ত্রক
রেজিস্ট্রেশন অ্যান্ড লাইসেন্সিং অফ ইন্ডাস্ট্রিয়াল আন্ডারটেকিং  বিধি, ২০১৯-এর বিজ্ঞপ্তি
নয়াদিল্লি, ২০ সেপ্টেম্বর, ২০১৯
কেন্দ্রীয় শিল্প ও বাণিজ্য মন্ত্রকের শিল্পোন্নয়ন এবং অভ্যন্তরীণ বাণিজ্য দপ্তর ১৯৫২ সালের রেজিস্ট্রেশন অ্যান্ড লাইসেন্সিং অফ ইন্ডাস্ট্রিয়াল আন্ডারটেকিং বিধি সংশোধনের জন্য খসড়া প্রকাশ করেছিল ২০শে ফেব্রুয়ারি। গেজেটে এই খসড়া প্রকাশিত হওয়ার ৩০ দিনের মধ্যে এ বিষয়ে পরামর্শ বা আপত্তি জানানোর সংস্থান ছিল। গেজেটে খসড়াটি ২৫শে ফেব্রুয়ারি প্রকাশিত হওয়ার ৩০ দিনের মধ্যে কোন পরামর্শ বা আপত্তি প্রস্তাব আকারে না আসায় সরকার এই খসড়াটিকে গ্রহণ করেছে।
এর ফলে, ১৯৫২ সালের রেজিস্ট্রেশন অ্যান্ড লাইসেন্সিং অফ ইন্ডাস্ট্রিয়াল আন্ডারটেকিং বিধি যে সংশোধনগুলি কার্যকর হবে সেগুলি হল –
1. সংক্ষিপ্ত শিরোনাম এবং তা কার্যকর হওয়ার সময় সংক্রান্ত নিয়মগুলি রেজিস্ট্রেশন অ্যান্ড লাইসেন্সিং অফ ইন্ডাস্ট্রিয়াল আন্ডারটেকিং  বিধি, ২০১৯ হিসেবে গেজেটে বিজ্ঞপ্তি জারির দিন থেকে বলবৎ হবে।
2. এই নিয়মাবলী অনুযায়ী, শিল্প মন্ত্রক  অথবা শিল্প উন্নয়ন মন্ত্রক এখন থেকে ‘শিল্প বাণিজ্য মন্ত্রক শিল্পোন্নয়ন এবং অভ্যন্তরীণ বাণিজ্য দপ্তর’ হিসেবে বিবেচিত হবে।
3. এই নিয়মাবলীতে ১০ নম্বর ধারার ২ উপধারা অনুযায়ী, কেন্দ্র গেজেটের বিজ্ঞপ্তি অনুসারে এক বা একাধিক কমিটি গঠন করবে। শিল্পোন্নয়ন ও অভ্যন্তরীণ বাণিজ্য দপ্তর, ধারার প্রথম অনুচ্ছেদে যেসব শিল্পগুলির উল্লেখ আছে সেইসব শিল্পের সংশ্লিষ্ট ব্যক্তিরা, স্বরাষ্ট্র, বাণিজ্য, কর্পোরেট বিষয়ক দপ্তরের আধিকারিকরা এই কমিটিগুলির সদস্য হতে পারবেন।
4. ১৫ নং অনুচ্ছেদ অনুযায়ী, ১ ও ২ উপধারায় ‘তিন মাস’-এর পরিবর্তে ‘পাঁচ মাস’ বিবেচিত হবে।
CG/CB/DM
(Visitor Counter : 84
সংস্কৃতিমন্ত্রক
আগামী ১৬-২০ মে পর্যন্ত সপ্তাহব্যাপী আন্তর্জাতিক জাদুঘর দিবস উদযাপন উপলক্ষে ‘জাদুঘরের ক্ষমতা’ বিষয় ভাবনার আওতায় ন্যাশনাল গ্যারালি অফ মর্ডান আর্ট একাধিক শিক্ষামূলক কর্মকাণ্ড ও অনুষ্ঠানের আয়োজন করেছে
নতুন দিল্লি, ১৫ মে, ২০২২
আন্তর্জাতিক জাদুঘর দিবস উদযাপন উপলক্ষে নতুন দিল্লির ন্যাশনাল গ্যালারি অফ মডার্ন আর্ট, ইন্টারন্যাশনাল কাউন্সিল অফ মিউজিয়াম -এর উল্লিখিত 'জাদুঘরের ক্ষমতা' বিষয় ভাবনার আওতায় একাধিক শিক্ষামূলক কর্মকাণ্ড ও অনুষ্ঠানের আয়োজন করেছে। ১৯৭৭ সাল থেকে প্রতি বছর, আইসিওএম আন্তর্জাতিক জাদুঘর দিবস পালন করে আসছে। এটি একটি অনন্য অনুষ্ঠান। এই দিবসের উদ্দেশ্য হল সংস্কৃতি বিনিময়, সংস্কৃতির সমৃদ্ধি এবং সাধারণ মানুষের মধ্যে পারস্পরিক বোঝাপড়া, সহযোগিতা ও শান্তি বিকাশের গুরুত্বপূর্ণ মাধ্যম হিসেবে জাদুঘরগুলি যে ভূমিকা পালন করে থাকে সে সম্পর্কে সচেতনতা বৃদ্ধি করা।
ন্যাশনাল গ্যালারি অফ মডার্ন আর্ট এই উপলক্ষে ১৬-২০ মে পর্যন্ত উল্লিখিত বিষয় ভাবনার আওতায় সপ্তাহব্যাপী নানা অনুষ্ঠানের আয়োজন করেছে। আগামী ১৮ই মে কেন্দ্রীয় সংস্কৃতি, পর্যটন ও উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি প্রধান অতিথি হিসেবে ভারতীয় শিল্পের আধুনিক প্রশিক্ষকদের দুটি প্রধান প্রদর্শনীর উদ্বোধন করবেন। অনুষ্ঠানে সংস্কৃতি মন্ত্রকের সচিব শ্রী গোবিন্দ মোহন এবং যুগ্ম সচিব শ্রীমতী লিলি পান্ডেয়া উপস্থিত থাকবেন।
এই প্রদর্শনীতে নন্দলাল বসুর শৈল্পিক ও আধ্যাত্মিক যাত্রার কর্মকাণ্ড দর্শকরা দেখতে পারবেন। ম্যুরাল থেকে লিথোগ্রাফ, কংগ্রেসের হরিপুরা অধিবেশনের জন্য প্যানেল পেইন্টিং ধরা থাকবে এখানে। অন্য আরেকটি প্রদর্শনীতে রামকিঙ্কর বেইজ এবং বিনোদ বিহারী মুখার্জীর শৈল্পিক কর্মকাণ্ড তুলে ধরা হবে।
যামিনী রায় এবং অমৃতা শের-গিলের শিল্পকর্মের উপর ভিত্তি করে নির্দেশিত ওয়াকথ্রু এবং শিল্প কর্মশালার একটি সিরিজ এই অনুষ্ঠানে থাকছে। সুবিধাবঞ্চিত শিশুদের জন্য সন্ধ্যায় জাদুঘরে থ্রিডি প্রজেকশন ম্যাপিং-এর ব্যবস্থা করা হয়েছে।
ভারত ও ব্রাজিলের মধ্যে সংস্কৃতি বিনিময় অনুষ্ঠানের পৃষ্ঠপোষকতায় আগামী ১৬ই মে ব্রাসিলিয়া এবং আধুনিক ব্রাজিলের নির্মাণ শীর্ষক একটি প্রদর্শনীর উদ্বোধন করবেন কেন্দ্রীয় আবাসন ও নগর বিষয়ক এবং পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী। অনুষ্ঠানে মুখ্য অতিথি হিসেবে উপস্থিত থাকবেন কেন্দ্রীয় সংস্কৃতি প্রতিমন্ত্রী শ্রীমতী মীনাক্ষী লেখি।
এগুলি ছাড়াও, একাধিক সাংস্কৃতিক অনুষ্ঠান, ফটো তোলার জন্য সেলফি বুথ থাকছে। ১৬-২০ মে পর্যন্ত দর্শনার্থীদের প্রবেশের জন্য জাদুঘর অতিরিক্ত সময় খোলা থাকবে এবং কোনো প্রবেশ মূল্য নেওয়া হবে না। আরও বিস্তারিত জানতে ক্লিক করুন নিম্নলিখিত লিঙ্কে –
CG/SS/SKD/
(Visitor Counter : 125